Mwana ya Yairusi ya nkento; nkento mosi me simba bilele ya zulu ya Yezu (21-43)
5 Ebuna bo kumaka na simu ya nkaka ya nzadi-mungwa na ntoto ya bantu ya Geraza.+2 Mbala mosi ntangu Yezu basikaka na maswa, muntu mosi yina vandaka na nsi ya kiyeka ya mpeve mosi ya mbi katukaka na maziamu* mpi kwisaka kukutana ti yandi.3 Yandi vandaka kuzinga na maziamu, mpi tii na ntangu yina, ata muntu mosi ve vandaka kukuka kukanga yandi, ata ti miniololo.4 Mbala mingi bo vandaka kukanga yandi minioti mpi miniololo, kansi yandi vandaka kuzenga minioti yina mpi kuzenga-zenga miniololo yina; muntu mosi ve vandaka ti ngolo ya kuyala yandi.5 Ntangu yonso, mpimpa ti mwini, yandi vandaka kuboka na maziamu ti na bangumba, mpi yandi vandaka kudilwadisa ti matadi.6 Kansi ntangu yandi monaka Yezu na ntama, yandi bakaka ntinu mpi fukamaka na ntwala na yandi.+7 Ebuna yandi tubaka na ndinga ya ngolo nde: “Yezu, Mwana ya Nzambi ya Kuluta Zulu, inki mambu nge ti mono? Mono ke lomba nge na kudia ndefi na zina ya Nzambi nde nge ta monisa mono mpasi ve.”+8 Sambu Yezu vandaka kutubila yo nde: “Nge mpeve ya mbi, basika na muntu yai.”+9 Kansi Yezu yulaka yandi nde: “Zina na nge nani?” Yandi vutulaka nde: “Zina na mono Kimvuka, sambu beto kele mingi.”10 Mpi yandi landaka kubondila Yezu na kukula ve bampeve yina na insi.+11 Kimvuka mosi ya nene ya bangulu+ vandaka kudia kuna na ngumba.+12 Yo yina, bampeve yina bondilaka yandi nde: “Tinda beto na bangulu, sambu beto kota na kati na yo.”13 Mpi yandi pesaka bo nswa. Ebuna bampeve yina ya mbi basikaka mpi kwendaka kukota na kati ya bangulu; na nima kimvuka ya bangulu katukaka na ngumba mpi kudilosaka na nzadi-mungwa, bangulu yina vandaka kiteso ya 2 000, mpi yo dindaka na nzadi-mungwa.14 Kansi bankengidi ya bangulu yina tinaka, bo kwendaka kuzabisa nsangu yina na mbanza mpi na babwala ya fioti, ebuna bantu kwisaka sambu na kutala mambu yina salamaka.+15 Yo yina bo kwisaka na Yezu mpi monaka muntu yina vandaka ti bademo, yina vandaka ntete ti Kimvuka, yandi me vanda mpi me lwata bilele mpi me kuma ti mabanza ya mbote, ebuna bo waka boma.16 Diaka, bantu yina monaka yo songaka bo mambu yina kuminaka muntu ya vandaka ti bademo mpi mambu yina kuminaka bangulu.17 Ebuna bo yantikaka kubondila yandi na kukatuka na ntoto na bo.+18 Ntangu yandi vandaka kukota na maswa, muntu yina vandaka ntete ti bademo bondilaka yandi sambu na kukwenda ti yandi.+19 Yandi pesaka yandi ve nzila kansi songaka yandi nde: “Vutuka na bantu ya dibuta na nge, mpi tubila bo mambu yonso yina Yehowa* me sala sambu na nge mpi mawa yina yandi me monisila nge.”20 Yandi kwendaka mpi yantikaka kutuba na Dekapolisi* mambu yonso yina Yezu salaka sambu na yandi, mpi bantu yonso vandaka kuyituka.21 Ntangu Yezu sabukaka diaka na simu ya nkaka na maswa, kimvuka mosi ya nene ya bantu vukanaka pene-pene na yandi. Yandi vandaka pene-pene ya nzadi-mungwa.+22 Ntangu yai, ntwadisi mosi ya sinagoga, zina na yandi Yairusi, kwisaka mpi ntangu yandi monaka Yezu, yandi bwaka na makulu na yandi.+23 Yandi bondilaka Yezu mbala mingi nde: “Mwana na mono ya fioti ya nkento ke bela ngolo kibeni.* Kana nge zola, kwisa mpi tula yandi maboko+ sambu yandi beluka mpi yandi zinga.”24 Ebuna Yezu kwendaka ti yandi, mpi bantu mingi vandaka kulanda yandi mpi kukangama-kangama ti yandi.25 Kuvandaka ti nkento mosi yina vandaka kubasika menga+ bamvula 12.+26 Yandi monaka mpasi mingi na maboko ya minganga mingi mpi yandi manisaka bima na yandi yonso, mpi yandi bakaka ve mambote, kansi mpasi na yandi kumaka mingi.27 Ntangu yandi waka nsangu ya Yezu, yandi kotaka na kati-kati ya bantu mpi kwisaka na nima ya Yezu, ebuna yandi simbaka lele na yandi ya zulu,+28 sambu yandi vandaka kutuba nde: “Kana mono simba ata bilele na yandi ya zulu, mono ta beluka.”+29 Ebuna na mbala mosi menga na yandi basikaka diaka ve, mpi yandi waka na nitu na yandi nde yandi me beluka na maladi yina ya mpasi.30 Na mbala mosi Yezu bakisaka nde ngolo+ me basika na kati na yandi, ebuna yandi balukaka, yandi talaka bantu mpi yulaka nde: “Nani me simba bilele na mono ya zulu?”+31 Kansi balongoki na yandi songaka yandi nde: “Nge ke mona mutindu bantu ke kangama-kangama ti nge, ebuna nge ke yula nde, ‘Nani me simba mono?’”32 Kansi yandi vandaka kutala ndambu na ndambu sambu na kumona muntu yina salaka yo.33 Nkento yina vandaka kutekita na boma sambu yandi zabaka mambu yina kuminaka yandi; ebuna yandi kwisaka, fukamaka na ntwala ya Yezu mpi songaka yandi kieleka yonso.34 Yandi songaka nkento yina nde: “Mwana na mono, lukwikilu na nge me belula nge. Kwenda na ngemba,+ mpi beluka na maladi na nge ya mpasi.”+35 Ntangu yandi vandaka kaka kutuba, bantu ya nkaka yina katukaka na nzo ya ntwadisi ya sinagoga kwisaka mpi tubaka nde: “Mwana na nge ya nkento me fwa! Sambu na nki kuyangisa diaka Longi?”+36 Kansi Yezu waka mambu yina bo vandaka kutuba ebuna yandi songaka ntwadisi ya sinagoga nde: “Kuwa boma ve,* monisa kaka lukwikilu.”+37 Yandi pesaka ve ata muntu mosi nzila ya kulanda yandi, kaka Piere, Yakobo, mpi Yoane mpangi ya Yakobo.+38 Ebuna bo kumaka na nzo ya ntwadisi ya sinagoga; yandi monaka bantu ke tula makelele mingi ti bayina ke dila mpi ke tula milolo ya ngolo.+39 Ntangu yandi kotaka na nzo, yandi songaka bo nde: “Sambu na nki beno ke dila mpi ke tula makelele mingi? Mwana me fwa ve kansi yandi ke lala.”+40 Ebuna bo yantikaka kuseka yandi na kuvweza yonso. Kansi, ntangu yandi basisaka bo yonso na nganda, yandi bakaka tata ti mama ya mwana yina ti bantu yina vandaka ti yandi, mpi yandi kotaka kisika mwana yina vandaka.41 Ebuna yandi bakaka diboko ya mwana yina mpi tubilaka yandi nde: “Talita kumi,” yina kana bo balula yo, yo ke tendula: “Mwana-nkento ya fioti, mono ke tubila nge nde, ‘Telama!’”+42 Na mbala mosi mwana yina ya nkento telamaka mpi yantikaka kutambula. (Yandi vandaka ti bamvula 12.) Mpi na mbala mosi bo kukaka ve kuyala mawi na bo sambu bo waka kiese mingi kibeni.43 Kansi, yandi songaka bo mbala mingi* na kutuba ve diambu yai ata na muntu mosi,+ mpi yandi songaka bo na kupesa yandi madia.
kon_Latn kon_Latn